
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa A. B., nar. XX.XX.XXXX, trvale bytom B. XXXX/ XXX, XXX XX C. D., dieťa rodičov: matky E. B., nar. XX.XX.XXXX, trvale bytom B. XXXX/XXX, XXX XX C. D. a otca E. B., nar. XX.XX.XXXX, trvale bytom B. XXXX/ XXX, XXX XX C. D., v konaní o zvýšenie výživného takto, rozhodol: I. Súd s p á j a na spoločné konanie vec č. k. 4P/131/2024 s vecou č. k. 4P/105/2024, ktoré bude naďalej vedené pod č. k. 4P/105/2024. odôvodnenie: 1. Dňa 29. 10. 2024 bol tunajšiemu súdu doručený podnet Úradu práce, sociálnych vecí a rodiny Stará Ľubovňa o zvýšenie výživného pre mal. A. B.. 2. Súd následne lustráciou v súdnom registri „P“ zistil, že na tunajšom súde už je vedené konanie pod sp. zn. 4P/105/2024 týkajúce sa zvýšenia výživného pre mal. A. B., nar. XX.XX.XXXX. 3. Podľa § 2 ods. 1 zákona č. 161/2015 Z.z. Civilného mimosporového poriadku (ďalej len ,,CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 166 ods. 1 Civilného sporového poriadku, v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým sudcom toho istého súdu, rozhodne o spojení konaní ten sudca, u ktorého sa začalo konanie skôr. 5. V danom prípade ide o dve rovnaké konania a tých istých účastníkov konania. S poukazom na uvedené skutočnosti a v súlade s citovanými zákonnými ustanoveniami súd rozhodol tak, že spojil tieto konania na spoločné konanie. Poučenie: Proti tomuto uzneseniu nie je prípustné odvolanie.

